b'\n_START_ARTICLE_\nApotema\n_START_PARAGRAPH_\nApot\xc3\xa9ma pravilnega mnogokotnika je daljica od sredi\xc5\xa1\xc4\x8da mnogokotnika do razpolovi\xc5\xa1\xc4\x8da ene stranice. Velja enakovredno, da je daljica od sredi\xc5\xa1\xc4\x8da pravokotno na eno od stranic. Beseda\xc2\xa0\xc2\xbbapotema\xc2\xab\xc2\xa0se lahko nana\xc5\xa1a tudi na dol\xc5\xbeino te daljice. Pravilni mnogokotniki so edini mnogokotniki z apotemo. Zaradi tega bodo vse apoteme v mnogokotniku skladne (kongruentne)._NEWLINE_Za pravilno piramido, ki je piramida katere osnovna ploskev je pravilni mnogokotnik, je apotema po\xc5\xa1evna vi\xc5\xa1ina stranske ploskve \xe2\x80\x93 to je najkraj\xc5\xa1a razdalja od vrha do osnovne ploskve na dani ploskvi. Za prisekano pravilno piramido (pravilno piramido, ki ima vrh odstranjen z ravnino vzporedno z osnovno ploskvijo) je apotema vi\xc5\xa1ina trapezne stranske ploskve._NEWLINE_Za enakostrani\xc4\x8dni trikotnik je apotema enakovredna daljici od razpolovi\xc5\xa1\xc4\x8da stranice do kateregakoli sredi\xc5\xa1\xc4\x8da trikotnika, saj pri enakostrani\xc4\x8dnem trikotniku sredi\xc5\xa1\xc4\x8da trikotnika sovpadajo kot posledica definicije tega lika.'